Nafarroako Parlamentuko Mahaiak, 2022ko urtarrilaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Bonilla Zafra jaunak aurkeztutako galdera, Nafarroako Gobernua atletismoko pista estali bat eraikitzera premiatzen duen mozioa bete ez izanari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Kultura eta Kiroleko Batzordean izapidetzea.

Iruñean, 2022ko urtarrilaren 31n

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Alberto Bonilla Zafra jaunak, Legebiltzarreko Erregelamenduan xedatutakoaren babesean, galdera hau aurkezten du, Nafarroako Gobernuko Kultura eta Kiroleko kontseilariak batzordean ahoz erantzun diezaion:

Nafarroako atletismoak Donostiara joaten jarraitu behar du pista estalian lehiatzeko, nahiz eta 25 hilabete igaro diren Gobernua pista estali bat eraikitzera premiatzen zuen mozio bat onetsi zenetik Parlamentuan. Zer iritzi dio horri Kultura eta Kirol Departamentuak?

Iruñean, 2022ko urtarrilaren 27an

Foru parlamentaria: Alberto Bonilla Zafra